บาทเปิด33.06 บาทต่อดอลล่าร์ แข็งค่าต่อเนื่อง
เงินบาทเปิดตลาด 33.06 บาทต่อดอลล่าร์  แนวโน้มแข็งค่าต่อเนื่อง รับเม็ดเงินไหลเข้าพันธบัตร-ตลาดหุ้น มองกรอบวันนี้ 33.05-33.12
8 ก.ย. 2560

เงินบาทเปิดตลาด 33.06 บาทต่อดอลล่าร์  แนวโน้มแข็งค่าต่อเนื่อง รับเม็ดเงินไหลเข้าพันธบัตร-ตลาดหุ้น มองกรอบวันนี้ 33.05-33.12นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 33.06 บาท/ดอลลาร์ จากเย็นวานนี้ที่ปิดตลาดที่ระดับ 33.08 บาท/ดอลลาร์ เงินบาทเปิดตลาดเช้านี้แข็งค่าสุดในรอบ 28 เดือน นับตั้งแต่ พ.ค.58 โดยวันนี้เงินบาทยังมีทิศทางที่แข็งค่าได้ต่อ ให้แนวรับสำคัญไว้ที่ 33.00 บาท/ดอลลาร์ เนื่องจากยังคงมี flow เข้ามาทั้งตลาดหุ้นและตลาดพันธบัตรของไทย หลังจากที่นักลงทุนต่างประเทศค่อนข้างมีความกังวลต่อสถานการณ์ในเกาหลีเหนือ"flow ยังเข้ามาต่อเนื่องทั้งตลาด bond และตลาดหุ้น หลังจากที่นักลงทุนค่อนข้างกังวลกับเหตุการณ์ในเกาหลีเหนือเรื่องการทดลองขีปนาวุธที่อาจจะมีขึ้นในวันพรุ่งนี้ ที่เป็นวันชาติของเกาหลีเหนือ จึงทำให้นักลงทุนปรับ port มาลงทุนตลาดในแถบนี้ จึงทำให้บาทแข็งค่าขึ้นเรื่อยๆ" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบ 33.05-33.12 บาท/ดอลลาร์